Barry Island

Barry Island (walisisk: Ynys y Barri) er et distrikt, en halvøy og et kyststed som er en del av byen Barry i Vale of Glamorgan, Wales. Det er antatt at Barry har fått navn etter en keltisk helgen fra tidlig middelalder, Baruc fra 500-tallet, som i en liten båt kom ut for en storm, og han druknet utenfor øya.Saint Baruc, Barry.cymru Barrys kyststrekning, på Bristolkanalen, har verdens nest høyeste tidevannsforskjell på 15 meter,«Making a splash: the Severn Bore», BBC. 2004. Arkivert fra originalen 15. september 2007. nest etter Bay of Fundy i Nova Scotia ved Canadas kyst mot Atlanterhavet.Severn Estuary, Joint Nature Conservation Committee. 2001. Arkivert fra originalen 29. juni 2020.

Området er i dag en halvøy, men var inntil 1870-tallet en øy. Da byen Barry vokste etter at den ble utskipingshavn for kull, ble det smale sundet fylt opp, og byen vokste utover til en halvøy. Barry Island er spesielt kjent for sin underholdningspark og en fin strand som er populær blant de mange turistene som kommer til Barry. Selv om Barry Island tidligere var hjemsted for en Butlins Holiday Camp, er den nå mer kjent for stranden og Barry Island Pleasure Park. Den ble brukt som scene for BBC TV-programmene Gavin & Stacey«Gavin & Stacey», BBC Online og Being Human.«Being Human», BBC Online

 Historie 
 Forhistorisk opprinnelse 
Området rundt Barry Island viser omfattende bevis på menneskelig bosetning. Mikrolittisk verktøy fra flint fra mesolittisk tid (midtre steinalderepoke) er funnet ved Friars Point på Barry Island og i nærheten av landsbyen Wenvoe, Dowell, G. (1971): Archaeology in Wales Volume 11, s. 10–11. Council for British Archaeology. og polerte øksehoder fra neolittisk tid (bondesteinalderen) ble oppdaget ved landsbyen St. Andrews Major.Savory, H.N. (1948–50): Axes of Pembrokeshire Stone from Glamorganshire Volume XIII, s. 245–6. Board of Celtic Studies. Siden området var tett skogkledd og bevegelsesfriheten ville ha vært begrenset, er det sannsynlig at det kom mennesker langveisfra også til det som skulle bli Wales med båt, tilsynelatende fra den iberiske halvøy. «Genes link Celts to Basques», BBC News 3. april 2001. De ryddet skogene for å etablere beite og dyrke jorden.

Disse neolittiske kolonistene, som integrerte seg med urbefolkningen, gikk gradvis fra å være jegere og sankere til å bli bofaste bønder. De bygde de lange gravhaugene ved St. Lythans og Tinkinswood, som dateres til rundt 6000 f.Kr., bare henholdsvis 4,8 km og 6,4 km nord for Barry Island. «St Lythans Chambered Long Cairn, Maesyfelin; Gwal-y-Filiast», The Royal Commission on the Ancient and Historical Monuments of Wales. Royal Commission on the Ancient and Historical Monuments of Wales. 26. juli 2007.Arkivert fra [originalen] 23. desember 2012

I likhet med folket som bodde over hele de britiske øyer, assimilerte lokalbefolkningen i løpet av de påfølgende århundrene innvandrere og utvekslet ideer om keltiske kulturer fra bronsealderen og jernalderen. Sammen med store deler av Sør-Wales ble Barry Island bosatt av en keltisk stamme kalt silurere. Det er registrert fem gravhauger, eller varder, fra bronsealderen på Friars Point.«Friar's Point Mound (Cairn III)», The Royal Commission on the Ancient and Historical Monuments of Wales. Royal Commission on the Ancient and Historical Monuments of Wales. 26 July 2007. Arkivert fra  originalen 23. desember 2012.

 Romersk tid og middelalderen 
Selv om den romerske okkupasjonen så betydelige romersk-keltiske bosetninger både i Barry og Llandough, finnes det lite fysiske bevis på romersk aktivitet på selve Barry Island. Øya blomstret imidlertid som et religiøst samfunn etter slutten av romersk styre.

I sub-romersk Britannia ble kysten ved Glamorgan et viktig sentrum for tidlig keltisk kristendom. Faktisk definerte Liber Landavensis (Llandaff-boken) det gamle bispedømmet Llandaff som å strekke seg «så langt som til øya Terthi» (der Terthi var et tidligere navn for Barry-øya).Jenkins Rees, William (1840): [https://archive.org/details/liberlandavensi00manugoog/page/64/mode/2up?view=theater&q=eluanus The Liber landavensis, Llyfr Teilo, or, The ancient register of the cathedral church of Llandaff; from mss. in the libraries of Hengwrt, and of Jesus college, Oxford[ (på Latin). Llandovery, W. Rees. s. 311.

Det sies at øya fikk sitt nåværende navn på 500-tallet da Cattwg Ddoeth (sankt Cadoc, en viktig lærer for mange walisiske helgener, også Illtud), tilbrakte syv år som eremitt på det nærliggende Ynys Echni (Flat Holm). Ved ankomst til Ynys Echni ble det oppdaget at en av Cattwgs disipler ikke hadde med seg alle tekstene Cattwg trengte for oppholdet. Cattwg ba disippelen om å reise tilbake til fastlandet for å hente dem. Disippelen Barrwg (Baruc) druknet på denne tilbakereisen og ble gravlagt på øya som senere skulle bli kjent som Ynys y Barri. «Historic Churches», Rectorial Benefice of Barry. 6. august 2020. Arkivert fra  2. januar 2022.
 Rutter, John (1829): Delineations of the north western division of the county of Somerset. G. Olms. s. 95. Sitat: «flat holm saint cadoc.»

Norrøne nordboere kom seilende inn med vikingangrep satte i gang raid i området, og Barry Island var kjent for å være en base i 1087. «Times Past», Barry Town Council. Arkivert fra originalen 21. juli 2006.

 Lokal legende 
Den normannisk/walisiske krønikeskriveren Gerald av Wales (ca. 1146 – ca. 1223) beskrev Itinerarium Cambriae (også kalt for «Reisen gjennom Wales») at «Ikke langt fra Caerdyf (sic) ligger en liten øy nær bredden av Severn, kalt Barri, fra sankt Baroc, som tidligere bodde der, og hvis levninger er deponert i et kapell overgrodd med eføy, etter å ha blitt overført til en kiste. Derfra fikk en adelsfamilie, fra de maritime delene av sørlige Wales, som eide denne øya og de tilstøtende eiendommene, navnet de Barri.»Giraldus Cambrensis; Ernest Rhys, red. (1908): The Itinerary through Wales and The Description of Wales. London / New York: JM Dent / EP Dutton. Mouti, Zoe (20. mars 2021): «Dark Ages to Medieval Barry», Deja Vu in the Vale Han fortsatte med å beskrive øyas brønn, «Barry Island, Well Site», The Royal Commission on the Ancient and Historical Monuments of Wales. The Royal Commission on the Ancient and Historical Monuments of Wales. 2008.Barry Island: Understanding Urban Character (PDF), CADW 2019 og skrev videre om et fenomen: «Det er bemerkelsesverdig at det i en stein nær inngangen til øya er et lite hulrom, hvor man, hvis man lytter, hører en lyd som smeder i arbeid, blåsing av belg, slag av hammere, sliping av verktøy og brøling av ovner; og det kan lett tenkes at slike lyder, som fortsetter ved flo og fjære, var forårsaket av havets tilstrømning under hulrommene i steinene.»

Lokal legende forklarer fenomenet som spøkelset til en lokal helt de kaller Benedict y Diffoddwr («Benedikt hardhausen»). Det sies at da skipet hans, «Tam Lyn», ble angrepet av spanske pirater, og bortimot alene kjempet han imot dem og drepte dem alle, selv etter at de hadde drept hele mannskapet hans. Han klarte deretter å seile skipet tilbake til havn på egenhånd, hvor han ble hyllet som en helt. Lokalbefolkningen som tror på legenden om Benedikt hevder at han fortsatt holder til langs de steinete områdene på sørkysten og beskytter innbyggerne mot utenlandske inntrengere. Mouti, Zoe (20. mars 2021): «Barry Island Ghost», Deja Vu in the Vale

Den engelske oldtidsforskeren John Leland på 1530-tallet besøkte og omtalte øya hvor han sa at det var lett å komme seg dit. Ved lavvann er det en ødelagt bro å gå på. Den hadde godt med korn og gress, men det var ingen fastboende eller hus på øya. Midt på den var «et pent lite kapell» dedikert til sankt Barrok, som er mye brukt av pilegrimer.«John Leland's Itinerary in Wales - Historical texts and images» (PDF), Tpwilliams.co.ukWhen pilgrims flocked to Barry Island (long before Gavin and Stacey!), Glamorgan Star 2. september 2024. Ernest Rhys la til i 1908: «Det ’pene lille kapellet’ har forsvunnet, og Barry Island er nå, siden byggingen av den store dokken, forbundet med fastlandet, den er dekket av hus, og dens estimerte kapitalverdi er nå £250 000.»

 Moderne tid 
Fram til 1896, da en jernbaneforbindelse med fastlandet via en 250 meter lang vei ble ferdigstilt, hadde den eneste adkomsten til Barry Island vært enten til fots over sand og gjørme ved lavvann, eller når det var tidevann, med ferge fra kysten ved Old Harbour. Barry Island jernbanestasjon er endestasjonen for Network Rails jernbanespor til Barry og har forbindelse til hovedlinjen og forskjellige Valley-linjer i Cardiff, omtrent 14 km nordøst for Barry.«A steady flow of visitors becomes a torrent!», Barry.cymru Ytterligere turistattraksjoner ble utviklet på øya, og innen 1934 var det høyt antall på rundt 400 000 besøkende til et ferieområde i løpet av ferieuken i august. Butlin's hadde en feireleir på Barry Island, den åpnet i 1966 og stengte ned i 1996. Den var i sin tid kjent som Barry Island Resort.«Barry Island», Butlins Memories

 Styresett 
Barry Island er en del av valgkretsen Baruc, som omfatter Cold Knap og den sørvestlige delen av Barry. Den velger byrådsmedlemmer til Vale of Glamorgan Council og Barry Town Council.

 Referanser 

 Eksterne lenker 


Kategori:Vale of Glamorgan